Tauriq & Zaakiya se verlowingsfoto's - Mooi Troues
Ons deel vandag Tauriq en Zaakiya se verlowingsfoto's met julle. Die twee het besluit om die foto's by die see te laat neem, wat 'n uitstekende idee is. Die see in die agtergrond skep nie net 'n baie mooi prentjie nie, maar gee ook 'n baie rustige gevoel. Dit is baie belangrik om net jouself te wees tydens jou verlowings-fotosessie en jou persoonlikheid na vore te bring.
Zaakiya het twee uitrustings aangehad vir die geleentheid. Albei uitrustings was lekker gemaklik, maar lyk steeds deftig.
Tauriq het my pa geskakel in Johannesburg om uit te vind wanneer hy weer Port Elizabeth toe kom omdat hy iets met hom wil bespreek. Na my pa gearriveer het en Tauriq met hom gepraat en sy seën ontvang het, het Tauriq my gevra om met hom te trou. Hy het vir my 'n Fossil horlosie gegee met die woorde "Marry Me 15-06-2013" gegraveer agterop. Ek het natuurlik ja gesê en hy het vir my 'n pragtige ring gegee waaroor ek natuurlik mal is.